Korvpall 2020. aasta suveolümpiamängudel
Korvpallivõistlused 2020. aasta suveolümpiamängudel Tōkyōs toimus 24. juulist kuni 8. augustini 2021. Algselt pidi see toimuma 2020. aastal, kuid 24. märtsil 2020 lükati olümpiamängud koroonapandeemia tõttu edasi 2021. aastasse. Pandeemia tõttu mängiti mänge suletud uste taga. Mängud toimusid Tōkyōs Aomi linna spordipargis. Meeste korvpalliturniir 2020. aasta suveolümpiamängudel oli suveolümpiamängude meeste korvpallivõistluste 20. võistlus. Samas naised osalesid 12. korda korvpalli olümpiaturniiril. Korvpallis jagati välja neli medalikomplekti. Toimusid nii meeste kui ka naiste klassikalise korvpalli võistkondlik turniir 12 võistkonnaga. Võistluspaik oli Saitama superstaadion Saitama linnas. Lisaks korraldati olümpiamängudel esimest korda meeste ja naiste võistlus korvpallis 3x3 versioonis, kus osaleb 8 võistkonda.